মাতুরিদি

মাতুরিদী () হলো সুন্নি ইসলামের অন্তর্গত অন্যতম প্রধান ধর্মতাত্ত্বিক মাজহাব। এর প্রতিষ্ঠাতা হলেন আবু মনসুর আল-মাতুরিদি যিনি সংখ্যাগরিষ্ঠ সুন্নিদের মধ্যে ইতোমধ্যে বিদ্যমান আকীদাগুলোকে একটি সুসংবদ্ধ কালামশাস্ত্রীয় চিন্তাধারায় উপনীত করেন এবং যৌক্তিকতা ও যুক্তিবাদের ওপর গুরুত্বারোপ করেন। মাতুরিদি মতবাদকে আশআরি মতবাদের পাশাপাশি সর্বজনগৃহীত বা অর্থডক্স সুন্নি আকীদা হিসেবে বিবেচনা করা হয়।

মাতুরিদিবাদ পারস্যের সুন্নি মুসলমান, হানাফি ও আহলে আর রায়ের মাঝে বরাবরই প্রভাবশালী ছিল এবং অটোমান সাম্রাজ্য ও মোগল সাম্রাজ্যে অগ্রগণ্য মাজহাবের মর্যাদা লাভ করেছিল। এর বাইরে অধিকাংশ তুর্ক, মধ্য এশীয় ও দক্ষিণ এশীয় সুন্নি মুসলমানরা মাতুরিদি আকীদায় বিশ্বাসী। আরব মুসলিমদের মধ্যেও মাতুরিদিবাদী পণ্ডিত বিদ্যমান।

পাকিস্তান, ভারত, বাংলাদেশ, তুর্কিস্তান, আমু দরিয়ার পূর্বাঞ্চলীয় এলাকাসমূহ, যেমন: উজবেকিস্তান, তাজিকিস্তান, বুখারা, সমরকন্দ, তাশখন্দ, তিরমিজ ইত্যাদি অঞ্চলের অধিকাংশ মুসলমান মাতুরিদি মতাবলম্বী। এবং মুসলিম পণ্ডিত এবং ঐতিহাসিকদের মতে এটি ই আহলুস সুন্নাহ ওয়াল জামাআতের মূলধারার আকিদাহ বিশ্বাস হিসেবে স্বীকৃত।

বিশ্বাসসমূহ
মাতুরিদি আকীদাসমূহ হলো:
 আল্লাহর সমস্ত গুণাবলি চিরন্তন এবং এগুলো আল্লাহ থেকে আলাদা নয়।
 নীতিশাস্ত্রের একটি বস্তুনিষ্ঠ অস্তিত্ব আছে এবং মানুষ তার বুদ্ধিবৃত্তি দ্বারা এটি সনাক্ত করতে সক্ষম।
 যদিও মানুষেরা বুদ্ধিবৃত্তিকভাবে আল্লাহর অস্তিত্ব অনুধাবনে সক্ষম, তাদের প্রত্যাদেশ এবং নবীদের দিকনির্দেশনা প্রয়োজন, কারণ মানব প্রবৃত্তি মানুষের বুদ্ধিবৃত্তিকে বিচ্যুত করতে পারে এবং যেহেতু আল্লাহ সম্পর্কিত সুনির্দিষ্ট জ্ঞান বিশেষভাবে নবী-রসুলদের প্রদান করা হয়েছে (উদাহরণস্বরূপ, পবিত্র কুরআন নবী মুহাম্মদের প্রতি অবতীর্ণ হয়েছিল, যাঁকে আল্লাহর তরফ থেকে বিশেষ জ্ঞান প্রদান করা হয়েছিল এবং একমাত্র মুহাম্মদের মাধ্যমেই এই জ্ঞান অন্যদের কাছে বোধগম্য হয়েছিল)।
 আল্লাহ-প্রদত্ত সম্ভাবনাসমূহের মধ্য থেকে মানুষেরা তাদের কর্ম নির্ধারণের ক্ষেত্রে স্বাধীন। অর্থাৎ, আল্লাহ তা‘আলা সকল সম্ভাবনা তৈরি করে রেখেছেন, তবে মানুষ সেগুলো থেকে স্বাধীনভাবে বেছে নিতে পারে।
 কুরআন হলো আল্লাহর অ-সৃষ্ট বাণী, তবে যখন এটি রূপ নেয় (শব্দ বা অক্ষরে) তখন এর সৃষ্টি হয়।
 ঈমানের ষষ্ঠস্তম্ভ।
 ধর্মীয় কর্তাব্যক্তিদের তাদের দাবি প্রমাণের ক্ষেত্রে যৌক্তিক তর্ক পেশ করতে হবে।
 বিজ্ঞান ও ইসলামি দর্শনের প্রতি সমর্থন।
 ঈমান (বিশ্বাস) কারও কর্মের ভিত্তিতে বৃদ্ধি বা হ্রাস পায় না; বরং তাকওয়া (খোদাভীতি) বৃদ্ধি ও হ্রাস পায়। অন্যদিকে আশআরিবাদ অনুযায়ী ব্যক্তির কাজের উপর ভিত্তি করে তার ঈমানের হ্রাস-বৃদ্ধি ঘটে।

মাতুরিদিবাদ অনুসারে মানুষ হলো যৌক্তিক জীব যা তাকে পশুদের থেকে আলাদা করে। এছাড়া, মানুষ ও আল্লাহর মধ্যে সম্পর্ক প্রকৃতি ও আল্লাহর মধ্যকার সম্পর্ক থেকে ভিন্ন; মানুষ স্বাধীন ইচ্ছাশক্তি সম্পন্ন, কিন্তু আল্লাহ তাঁর সার্বভৌমত্বের বলে মানুষের বাছাইকৃত কর্মকাণ্ডগুলো তৈরি করেন, যাতে মানুষ সেগুলি সম্পাদন করতে পারে। নীতিশাস্ত্র কেবল যুক্তি দিয়ে বোঝা সম্ভব এবং এর জন্য কোনো নবীয় দিকনির্দেশনার প্রয়োজন হয় না। কোনো হাদিস কোরআন ও যুক্তির সঙ্গে সাংঘর্ষিক হলে সেটি অনির্ভরযোগ্য। অধিকন্তু, মাতুরিদিবাদ নরত্বারোপ (আল্লাহর উপর মানবীয় বৈশিষ্ট্য আরোপ) এবং সমরূপতার বিরোধিতা করে, তবে আল্লাহর ঐশী গুণাবলিকে স্বীকার করে।

মাতুরিদিদের তালিকা
খাজা মইনুদ্দিন চিশতী
দেওবন্দি পন্ডিতগণ
মুল্লা আলী আল-ক্বারী
বাহা উদ্দিন নকশবন্দী
কুতুবউদ্দিন বখতিয়ার কাকী
শাহ জালাল
জালাল উদ্দিন মুহাম্মদ রুমি
আহমেদ সিরহিন্দি
আবদুল হক দেহলভী
সৈয়দ আহমদ উল্লাহ
ফজলে হক খায়রাবাদি
আহমদ রেজা খান বেরলভী
আহমদ শাহ
তৈয়্যব শাহ
শাহ ইসমাইল শহীদ
সৈয়দ আহমদ বেরলভি
আহমদ ইয়ার খান নঈমী
নঈম উদ্দিন মুরাদাবাদী
আহমদ সাঈদ কাজেমী
আখতার রেজা খান
হুসাইন আহমদ মাদানি
মাহমুদ হাসান দেওবন্দি
রশিদ আহমদ গাঙ্গুহি
সৈয়দ মুহাম্মদ আজিজুল হক
মেহের আলী শাহ
মুহাম্মদ আব্দুল জলিল
হামিদ রেজা খান
মোস্তফা রেজা খান
সরদার আহমদ চিশতি
আমীমুল ইহসান
শাহ আহমদ শফী
শাহ তুরাব উল হক
আশরাফ আলী থানভী
শামসুল হক ফরিদপুরী
সৈয়দ মুহাম্মদ মুখতার আশরাফ
সৈয়দ আবিদ শাহ মোজাদ্দেদী আল-মাদানী
মাদনী মিয়া
মুহাম্মদ তাকী উসমানী
মুহাম্মদ শফী উসমানি
শাহ কারামত আলী জৌনপুরী
মোহাম্মদ আবু বকর সিদ্দিকি
রুহুল আমিন বসিরহাটি
শাহ সূফি নেছারুদ্দিন আহমাদ
শাহ ছূফী দার্শনিক আল্লামা আযীযুর রহমান নেছারাবাদী কায়েদ ছাহেব
আল্লামা সাহেব কিবলা ফুলতলী
মুহাম্মদ আব্দুল মান্নান
মুহম্মদ সামি হানাফী

আরও দেখুন
 আছারী
 আশআরী
 মুতাজিলা
 ইসলামী দর্শন
 জাহমিয়া
 কালাম
 আল মুহান্নাদ আলাল মুফান্নাদ

বহিঃসংযোগ
An article from a Turkish site
  Biography of Imâm Al Mâturîdî (by at-tawhid.net)
  মাতুরিদী ফেরকার আকীদাহ - ডক্টর আব্দুল মাজীদ ইবনে মুহাম্মাদ আল-ওয়া’লান

তথ্যসূত্র

বহিঃসংযোগ
  Article "Kalam" in The Encyclopedia of Islam, 1st edition.

ইসলামের শাখা
ইসলামি দর্শন
ইসলামি পরিভাষা
মাতুরিদি
মাতুরিদি ব্যক্তি
ইসলামের ইতিহাস
ইসলামি ধর্মতত্ত্ব
কালাম
সুন্নি ইসলাম
সুন্নি ইসলামী শাখা